section_heading: Hrvatska znanstvena fantastika
paragraph_text: Godine 1995. SFera, zagrebačko društvo za znanstvenu fantastiku, počinje s redovitim godišnjim izdavanjem zbirke hrvatskih SF, fantasy i horror priča, da bi projekt kulminirao 2003. godine kad, pod okriljem izdavačke kuće Mentor, počinju izlaziti autorske zbirke »Biblioteke SFera« te 2006. ''Ad astra: antologija hrvatske znanstvenofantastične novele 1976. – 2006.'' s četrdeset zastupljenih autora, od najstarijih Branka Belana i Zvonimira Furtingera, do najmlađega, Bojana Sudarevića.